  

**POGOJI in KRITERIJI**

**za izbor sodelujočih organizacij, ki bodo sodelovale v procesu strokovne krepitve organizacij oz. 5-dnevnem intenzivnem mentorskem usposabljanju 2025**

**Pogoji sodelovanja:**

1. Organizacija je nevladna organizacija, članica Slovenske mreže prostovoljskih organizacij in redno izvaja prostovoljske aktivnosti/programe.
2. Organizacija je vpisana v Vpisnik prostovoljskih organizacij in organizacij s prostovoljskim programom.
3. Organizacija je podpisnica Etičnega kodeksa organiziranega prostovoljstva.
4. Organizacija sodeluje z več kot desetimi prostovoljci.
5. Organizacija zagotovi vsaj enega predstavnika, ki bo sodeloval v celotnem procesu usposabljanja in bo pridobljeno znanje prenesel v delo v organizaciji.
6. Organizacija v celoti izpolni prijavnico in vprašalnik za samoocenjevanje.

**Kriteriji za izbor:**

1. V celoti izpolnjena, podpisana in v roku prejeta prijavnica za sodelovanje.
2. Organizacija razvija svoje aktivnosti ter ima interes za izboljšave in nadgradnjo prostovoljskih aktivnosti/programov.
3. Organizacija se še ni udeležila intenzivnega 5-dnevnega usposabljanja, ki ga je Slovenska filantropija izvajala v zadnjih petih letih.
4. Organizacija ima stabilno notranjo strukturo in zagotavlja, da bo pridobljeno znanje širila znotraj organizacije in v sodelovanju z drugimi organizacijami.
5. Iz odgovorov na vprašanja (v prijavnici) je jasno razvidna motivacija za sodelovanje na usposabljanju in pridobivanje specifičnih znanj na področju prostovoljstva.
6. Prednost bodo imele organizacije iz lokalnega okolja.

**Slovenska filantropija** – Združenje za promocijo prostovoljstva **•** Cesta Dolomitskega odreda 11**•** 1000 Ljubljana

**T:** +386 (0)1 430 1288

**E:** slovenska@filantropija.org **• W:** [www.filantropija.org,](http://www.filantropija.org/) [www.prostovoljstvo.org](http://www.prostovoljstvo.org/)